Як адзначылі ў прэсавай службе, для ўдзелу ў фестывалі ў якасці ганаровых гасцей запрошаны таксама княгіня Ірэна Антуанэта Станіслава і яе дачка Алівія Фуртвэнглер з мужам. Усе яны з’яўляюцца прамымі нашчадкамі сям’і Святаполк-Мірскіх, якія да 1939 года валодалі Мірскім замкам. Іх нашчадкаў чакаюць ужо заўтра ў новым атэлі, які два месяцы таму размясціўся ў Мірскім замку. Як паведаміла мэнэджэр Людміла Шчаглова, атэль карыстаецца вялікім попытам у турыстаў. “Па выходных няма вольных месцаў. Асноўныя госці – рускія, таксама нумары і рэстарацыю часта арэндуюць на вяселлі”. Сярод вядомых гасцей прыгадваюць Аляксандра Іванова, Эдуарда Хіля, Эдуарда Ханка, якія ўдзельнічалі ў праекце "Канцэрты ў Мірскім замку".